Suomen presidentinvaali 1968

Suomen presidentinvaalin 1968 voitti tasavallan presidentti Urho Kekkonen, joka valittiin kolmannelle kaudelle. Hän oli keskustapuolueen, SKDL:n, SDP:n, TPSL:n sekä RKP:n vähemmistön yhdessä asettama ehdokas. Muut ehdokkaat olivat Kokoomuksen ehdokas, Kansallis-Osake-Pankin pääjohtaja Matti Virkkunen, ja Suomen Maaseudun Puolueen puheenjohtaja, kansanedustaja ja tullineuvos Veikko Vennamo. Kekkonen valittiin valitsijamiesten suorittaman vaalin ensimmäisellä äänestyskierroksella.

Ehdokasasettelu
Eniten huomiota herättänyt piirre vaalien edellä oli Urho Kekkosta aiemmin kiivaasti vastustaneen ja vuoden 1962 eduskuntavaaleissa kannatuksensa aallonpohjan kokeneen SDP:n asettuminen näissä vaaleissa Kekkosen taakse. Taustalla oli SDP:n johdon vaihtuminen ja puolueen niin sanotun kolmannen linjan voitto vuoden 1963 puoluekokouksessa. Vuoden 1966 eduskuntavaaleissa SDP oli noussut suurimmaksi puolueeksi, mistä seurasi sen tulo pääministeripuolueeksi. Rafael Paasion johtamalla vasemmiston ja keskustan yhteishallituksella oli myös Kekkosen vankka tuki. SDP:n äänestäjien keskuudessa esiintyi kuitenkin edelleen tyytymättömyyttä, jopa suoranaista katkeruuttakin Kekkosta kohtaan tämän aikaisempien sisäpoliittisten otteiden vuoksi. SDP:n nuorten kannattajien taholla heräsi vuonna 1966 ajatus vasemmiston yhteisestä presidenttiehdokkaasta, mutta kansandemokraatit eivät innostuneet asiasta.Lauri Sivonen: Presidentin tekemiset, s. 38–39. Helsinki: Kirjayhtymä, 1982.

Kekkonen pahastui Matti Virkkusen asettumisesta kokoomuksen presidenttiehdokkaaksi ja olisi nähnyt kokoomuslaisena vastaehdokkaana mieluummin vanhan ystävänsä, Uuden Suomen entisen päätoimittajan, ylipormestari Lauri Ahon.Martti Häikiö: Presidentin valinta: miten valtionpäämiehet on Suomessa valittu, millaisiin poikkeusmenetelmiin valinnoissa on turvauduttu ja miksi presidentin toimikautta jatkettiin kokonaan ilman vaalia vuonna 1973, s. 95. Porvoo-Helsinki: WSOY, 1993. . Virkkusen ehdokkuuden varmistuttua huhtikuussa 1967 Kekkonen kirjoitti ivalliseen sävyyn ulkoministeri Ahti Karjalaiselle:

Jo vaaliin valmistauduttaessa oli yleisenä käsityksenä, että Kekkosen kolmas kausi tulisi olemaan hänen viimeisensä presidenttinä. Tätä vahvisti Kekkosen vaalikampanjansa avaustilaisuudessa Helsingin Messuhallissa 8. joulukuuta 1967 pitämä puhe, jossa hän sanoi muun muassa: 
{{Sitaatti |Jos olen vuonna 1974 vielä kantaani lausumassa, niin ehdokkaaksi en halua enkä suostu. Tämä on hyvä tietää jo ajoissa, että puolueet ja naiset ja miehet voivat ottaa sen tulevassa toiminnassaan huomioon.” Häikiö 1993, s. 96. }}

Lausunto herätti seuraavien vuosien aikana keskustelun Kekkosen seuraajasta, jollaisina mainittiin erityisesti pääministeri ja Suomen Pankin pääjohtaja Mauno Koivisto sekä pitkäaikainen ulko- ja pääministeri Ahti Karjalainen. Kekkosen lausuntoon jouduttiin palaamaan neljä vuotta myöhemmin, kun kysymys hänen virkakautensa jatkosta tuli ajankohtaiseksi poikkeuslakihankkeen myötä.

Vuoden 1968 valitsijamiesvaalien äänestysprosentti oli 70,2 % eli alhaisempi kuin kaksissa edellisissä presidentinvaaleissa vuosina 1956 ja 1962. Tähän saakka presidentinvaalien äänestysprosentti oli noussut jokaisissa vaaleissa, mutta nyt se kääntyi ensi kertaa laskuun.TAULUKKO: Tasavallan presidentin vaalit 1925-2006 Vaalit.fi (Internet Archive). Viitattu 25.3.2024.Tasavallan presidentin vaalit 1919-1994 Tilastokeskus. Viitattu 25.3.2024.

Kampanjatunnukset

 Urho Kekkonen − Valtiomies − Presidentti Matti Virkkunen: Maa tarvitsee presidentin Unohdetun kansan puolesta − Veikko Vennamo''

Tulokset

Valitsijamiesten vaalit
Vaalit käytiin 15.–16. tammikuuta 1968.Tasavallan presidentin vaalit 1925–2006 (Oikeusministeriö)
 Äänioikeutetut 2 920 635 +205 752  Äänestäneet 2 049 002 −162 439  Äänestysaktiivisuus 70,2 % −11,3  Hylätyt äänet 10 192 +955 

VaaliliittoPuolueValitsija-miehetÄänetLukumääräOsuusUrho Kekkosen vaaliliittoA+B+C+D+E+F1831 152 70056,54 %A Keskustapuolue65421 19720,66 %B Suomen Kansan Demokraattinen Liitto56345 60916,95 %C Suomen Sosialidemokraattinen Puolue55315 06815,46 %D Työväen ja Pienviljelijäin Sosialidemokraattinen Liitto646 8332,30 %E puolueettomat121 4251,05 %F Ruotsalainen kansanpuolue2 5680,13 %Matti Virkkusen vaaliliittoA+B60438 80121,52 %A Kansallinen Kokoomus58432 01421,19 %B puolueettomat26 7870,33 %Veikko Vennamon vaaliliittoSuomen Maaseudun Puolue ja puolueettomat33231 28211,35 %RKP:n vaaliliittoA+B+C15112 9475,54 %A Kekkosen kannattajata+b968 3783,35 %a Ruotsalainen kansanpuolue864 4683,16 %b Åländsk Samling13 9100,19 %B Virkkusen kannattajata+b643 8922,15 %a Ruotsalainen kansanpuolue643 7872,15 %b Itsenäisyyspuolue1050,01 %C Vennamon kannattajat6770,03 %LKP:n vaaliliittoA+B9102 8315,04 %A Liberaalinen Kansanpuolue9102 7375,04 %B puolueettomat940,00 %Kirjoitetut listat 310,00 %Yhteensä3002 038 592100 %Lähde: Suomen virallinen tilastoSuomen virallinen tilasto 29 A 30, s. 6–8, 50–51.

Valitsijamiehistä 52 oli naisia.

Luettelo valitsijamiehistä

Vaalipiireittäin
VaalipiiriValitsijamiehetÄänestys-aktiivisuusKekkonenVirkkunenVennamoYht. Helsinki 16 13 3 32 68,8 % Uusimaa 17 8 3 28 67,9 % Turku et. 16 6 2 24 70,0 % Turku pohj. 14 4 2 20 73,3 % Ahvenanmaa 1   1 27,1 % Häme et. 14 6 2 22 69,4 % Häme pohj. 11 6 1 18 72,3 % Kymi 16 5 2 23 68,7 % Mikkeli 11 2 2 15 65,5 % Pohjois-Karjala 8 2 3 13 67,7 % Kuopio 13 2 3 18 69,9 % Keski-Suomi 12 2 2 16 69,4 % Vaasa 20 6 3 29 73,2 % Oulu 21 3 3 27 73,8 % Lappi 11 1 2 14 75,3 % Kaikki 201 66 33 300 70,2 % Suomen virallinen tilasto

 Eniten ääniä saaneet valitsijamiehet 

SijaEhdokasPuolueÄänetVaalipiiri1Raimo IlaskiviKok.34 666Helsingin kaupungin vaalipiiri2Paavo AitioSKDL20 656Turun läänin eteläinen vaalipiiri3Juha RihtniemiKok.15 022 Kymen läänin vaalipiiri4Georg C. EhrnroothRKP14 794Helsingin kaupungin vaalipiiri5Ahti KarjalainenKepu13 486Mikkelin läänin vaalipiiri6Johannes VirolainenKepu10 262Uudenmaan läänin vaalipiiri7Hertta KuusinenSKDL10 126Helsingin kaupungin vaalipiiri8Ele AleniusSKDL9 203Helsingin kaupungin vaalipiiri9Irma RosnellSKDL8 765Turun läänin eteläinen vaalipiiri10Kuuno HonkonenSKDL8 660Hämeen läänin pohjoinen vaalipiiriLähde: 

Valitsijamiesten suorittama vaali

EhdokasÄänet Urho Kekkonen (Kesk.)201Matti Virkkunen (Kok.)66Veikko Vennamo (SMP)33Lähde: Tasavallan presidentin kansliaPresidentinvaalit 1919-2006  (Tasavallan presidentin kanslia)

Vaalitoimitus
Valitsijamiehet kokoontuivat 15. helmikuuta 1968 Eduskuntatalossa. Puheenjohtajana toimi pääministeri Rafael Paasio ja sihteerinä eduskunnan sihteeri Olavi Salervo. Kekkonen valittiin jo ensimmäisellä kierroksella hänen saatuaan 201 ääntä.Pääministerin kirje valtioneuvostolle, asetus 145/1968, Suomen asetuskokoelma 1968, s. 257–263. Häntä äänestivät myös Liberaalisen Kansanpuolueen (LKP) valitsijamiehet.

Keskustapuolueella oli valitsijamieskokouksessa 66 valitsijamiestä ja SKDL:llä 55, sillä SKDL:n valitsijamieheksi Hämeen läänin eteläisestä vaalipiiristä valittu Osmo Kock oli sairastumisen vuoksi estynyt ja hänen varamiehekseen tuli samasta Kekkosen vaaliliitosta Keskustapuolueen Jouko Siikaniemi.Valitsijapaikka Skdl:ltä kepulle (tilaajille) Helsingin Sanomat 14.2.1968, s. 7, 13. HS Aikakone. Viitattu 25.3.2024.

Jälkiarvioita
Vaalin ehdokasasettelusta seurasi, että äänestyksessä oli tosiasiassa kysymys myös yleispolitiikasta, mistä aiheutui hallituspuolueille harmia ja tappiokin. Vaalin heikohkoksi jäänyt äänestysaktiivisuus vaikutti erityisesti vasemmistopuolueiden ja LKP:n äänimääriin; toisaalta siitä hyötyi kokoomus, jonka kannatus kasvoi enemmän prosentuaalisesti kuin puolueen saaman äänimäärän perusteella.Mitä-Missä-Milloin, Kansalaisen vuosikirja 1969, s. 140. Helsinki: Otava, 1968.  Matti Virkkusen ja Veikko Vennamon menestys presidentinvaalissa tulkittiin äänestäjien ainakin osittaiseksi epäluottamukseksi noudatetulle hallituspolitiikalle, ja se ennakoi SMP:n suurvoittoa sekä kokoomuksen kannatuksen nousua vuoden 1970 eduskuntavaaleissa.Sivonen 1982, s. 40.  Kekkonen puolestaan sai äänestäjiltä vahvemman valtakirjan kuin kaksissa edellisissä vaaleissa, mutta myös muistutuksen poliittisesta kuolevaisuudesta.Jukka Tarkka ja Allan Tiitta: Itsenäinen Suomi: seitsemän vuosikymmentä kansakunnan elämästä, s. 246. Helsinki: Otava, 1987.

 Lähteet 

Luokka:Vuoden 1968 vaalit
1968